
Kalmukin kieli 


Kalmukin kieli eli kalmukki (aikaisemmin myös 
oiraatti; kalmukiksi xa/ibivir kc/ih, halmg kein ) on 
etupäässä Venäjällä asuvien kalmukkien puhuma 
mongolikieli. Sillä on virallinen asema Kalmukian 
tasavallassa. 


Levinneisyys ja puhujamäärä 


Kalmukit asuvat Venäjällä Volgan alajuoksun 
eteläpuolella sijaitsevassa Kalmukian tasavallassa, 

Astrahanin, Volgogradin, Rostovin ja Orenburgin 
alueilla, Stavropolin aluepiirissä, Siperiassa, Kirgisiassa 
ja Kazakstanissa. Pieniä kalmukkiryhmiä on myös Yhdysvalloissa ja Ranskassa.®® 

Vuonna 1989 Venäjällä laskettiin olevan 165 800 kalmukkia ja 156 300 kalmukin kielen puhujaa. 
Kirgisiassa kalmukkeja oli 5 050 henkeä ja Kazakstanissa 1 100.® Venäjän kalmukeista 93,1 % ilmoitti 
äidinkielekseen kalmukin ja 6,8 % venäjän. Toisena kielenään venäjää puhui 86,9 %.® 

Venäjän vuoden 2002 väestönlaskennassa rekisteröitiin 174 000 kalmukkia® ja 153 600 kalmukin kielen 
puhujaa.® Peräti 99,6 % kalmukeista ilmoitti osaavansa venäjää.® Kalmukiassa asuvista kalmukeista 
90,8 % puhuu kalmukkia.® Vuoden 2010 väestönlaskennan mukaan Venäjällä on 80 500 kalmukin 
puhujaa®. 

Kalmukki 

Oma nimi 

xa/ibMr Ken h (halmg kein) 

Muu nimi 

oiraatti 

Tiedot 

Alue 

Kalmukian tasavalta, Astrahanin ja 
Rostovin alueet, Stavropolin 
aluepiiri, Kirgisia 

Virallinen 

kieli 

Kalmukia 

Puhujia 

160 000 

Sija 

ei 100 suurimman joukossa 

Kirjaimisto kyrillinen 

Kielitieteellinen luokitus 

Kielikunta 

mongolikielet 

Kieliryhmä länsimongolikielet 

Kielikoodit 

ISO 639-2 

xal 

ISO 639-3 

xal (http://www-01.sil.Org/iso639-3/d 


ocumentation.asp?id=xal) 

ISO 639-3 

KGZ (http://www-01.sil.org/iso639- 


3/documentation.asp?id=KGZ) 


Ohje 


Kalmukkien esi-isiä ovat mongoleihin kuuluneet oiraatit, jotka 1300-luvun lopulla perustivat itäiseen Keski- 
Aasiaan itsenäisen Dzungarian kaanikunnan. Oiraateilla oli oma kirjakieli ja kirjoitusjärjestelmä, jota 
kalmukit käyttivät 1900-luvulle saakka. 1600-luvun alussa halhamongolien ja turkkilaisten kansojen 
ahdistamat oiraatit solmivat Venäjän kanssa sopimuksen, jonka perusteella he siirtyivät ensin Irtys , Om ja 
Isim -jokien varsille ja sittemmin nykyisille asuinseuduilleen Volgan ja Donin alajuoksujen aroille. Vuosina 
1664-1771 kalmukit, joita arvioidaan olleen noin 270 000 henkeä, muodostivat Venäjään vasallisuhteessa 
olleen Kalmukian kaanikunnan. Vuonna 1771 osa venäläisten ahdistamista kalmukeista (noin 125 000 















henkeä) lähti takaisin Dzungariaan, mutta enemmistö heistä sai 
surmansa matkalla. Volgan alajuoksulla kehittyi ajan mittaan 
erillinen kalmukkien kansa ja sen kieliJ 10 ^ 11 ^ 

Kalmukki kuuluu mongolikielten länsiryhmään. Sen lähin 
sukukieli on Luoteis-Kiinassa ja Länsi-Mongoliassa puhuttu 
oiraattiJ 12 ] Kieli jakautuu torgutin ja derbetin päämurteisiin, 
jotka puolestaan jakautuvat useisiin alamurteisiin. Niiden 
väliset erot ovat kuitenkin melko vähäisiä. Lisäksi erotetaan 
turkkilaisten kansojen keskuudessa vanhastaan asuneiden Issyk 
Kulin (Kirgisia), Orenburgin ja Uralin kalmukkien murteet, 
jotka ovat nykyään lähes kokonaan hävinneetJ 13 ^ 

Kirjakieli 

1600-luvun puoliväliin saakka kalmukkien esi-isät käyttivät 
mongolin klassista kirjakieltä. Vuonna 1648 Zaja-Pandita loi 
oiraattia varten uuden todo bitsig ("selkeä kirjoitus”) -nimisen 
kirjoitusjärjestelmän, jota kalmukit käyttivät vuoteen 1924 
saakka. Kalmukiksi käännettiin tiibetistä, sanskritista, kiinasta 
ja mongolista buddhalaista uskonnollista, filosofista ja 
tieteellistä kirjallisuutta. Kirjakielellä laadittiin alkuperäisiä 
historiallisia ja juridisia teoksia, oppikirjoja ja 
kaunokirjallisuutta. Sitä käytettiin myös virallisissa asiakirjoissa 
ja kirjeenvaihdossa. Kieltä opetettiin buddhalaisluostareissa 
sekä ortodoksisen kirkon ja venäläisten viranomaisten avaamissa kouluissaJ 14 ^ 

Vuonna 1924 kalmukit siirtyivät lisämerkein täydennettyyn kyrilliseen kirjaimistoon. Vuonna 1930 otettiin 
käyttöön latinalainen aakkosto, mutta vuonna 1938 palattiin kyrilliseen kirjaimistoon, jota on täydennetty 
lisämerkeillä 0, h, >K„ H,, e ja y. Samalla luotiin uusi puhekieleen perustuva kielinormi, jossa esiintyy 
molempien päämurteiden aineksia. Kirjakielen käyttö lakkautettiin vuonna 1943, jolloin kalmukit 
karkotettiin Siperiaan ja Keski-Aasiaan. Sen viljely aloitettiin jälleen 1950-luvun lopulla. Vuosina 1957- 
1958 Kalmukian tasavalta perustettiin uudelleen ja kansa pääsi palaamaan kotiseudulleen^ 15 ^ 


Kalmukin nykyinen kirjaimisto 



1990-luvun alussa hyväksytyissä Kalmukian kielilaissa (1991) ja perustuslaissa (1994) kalmukki sai 
tasavallan toisen virallisen kielen aseman venäjän kielen rinnalla. Kalmukiksi julkaistaan oppikirjoja, 
lastenkirjoja, alkuperäistä kaunokirjallisuutta sekä tietokirjoja. Kieltä käytetään opetusvälineenä muutamissa 
kouluissa ja muualla sitä opetetaan aineena. Kalmukiksi ilmestyy sanomalehti Halmg unn ("Kalmukian 



Kappale evankeliumitekstiä todo bitsig - 
kirjoituksella. 





totuus”), kaksi paikallislehteä, kirjallisuuslehti Tejegin gerl (”Valo arolla”) ja lastenlehti Bair (”Ilo”). 
Tasavallan radio ja televisio lähettävät kalmukinkielistä ohjelmaa. Elistassa toimii kansallinen 
ammattiteatteri JViime aikoina on pyritty popularisoimaan myös vanhaa todo bitsig -kirjoitusta^ 17 ^ 


Lähteet 


■ Jazyki Rossijskoi Federatsii i sosednih gosudarstv. Tom 2. Moskva: Nauka, 2001. ISBN 5-02- 
011268-2. 

Viitteet 

1. Narody Rossii: entsiklopedija, s. 178. Moskva: Bolsaja Rossijskaja entsiklopedija, 1994. ISBN 
5-85270-082-7. 

2. Jazyki Rossijskoi Federatsii i sosednih gosudarstv. Tom 2: 29. 

3. Pismennyje jazyki mira: Jazyki Rossijskoi Federatsii. Sotsiolingvistitseskaja entsiklopedija. 
Kniga 1, s. 159-160. Moskva: Academia, 2000. ISBN 5-87444-103-4. 

4. Narody Rossii: entsiklopedija, s. 441. Moskva: Bolsaja Rossijskaja entsiklopedija, 1994. ISBN 
5-85270-082-7. 

5. Vserossijskaja perepis naselenija 2002 goda. 4.1. Natsionalnyi sostav naselenija. (http://perepi 
s2002.ru/ct/doc/TOM_04_01.xls) perepis2002.ru. Viitattu 9.6.2009. (venäjäksi) 

6. Vserossijskaja perepis naselenija 2002 goda. 4.4. Rasprostranjonnost vladenija jazykami 
(krome russkogo). (http://perepis2002.ru/ct/doc/TOM_04_04.xls) perepis2002.ru. Viitattu 
9.6.2009. (venäjäksi) 

7. Vserossijskaja perepis naselenija 2002 goda. 4.2. Naselenije po natsionalnosti i vladeniju 
russkim jazykom. (http://perepis2002.ru/ct/doc/TOM_04_02.xls) perepis2002.ru. Viitattu 
9.6.2009. (venäjäksi) 

8. Vserossijskaja perepis naselenija 2002 goda. 4.6. Vladenije jazykami (krome russkogo) 
naselenijem otdelnyh natsionalnostei po respublikam, avtonomnoi oblasti i avtonomnym 
okrugam Rossijskoi Federatsii. (http://perepis2002.ru/ct/doc/TOM_04_06.xls) perepis2002.ru. 
Viitattu 9.6.2009. (venäjäksi) 

9. Naselenije Rossijskoi Federatsii po vladeniju jazykami (http://www.gks.ru/free_doc/new_site/po 
pulation/demo/per-itog/tab6.xls) gks.ru. Viitattu 20.1.2012. (venäjäksi) 

LO. Narody Rossii: entsiklopedija, s. 178-179. Moskva: Bolsaja Rossijskaja entsiklopedija, 1994. 
ISBN 5-85270-082-7. 

LI. Gosudarstvennyje i titulnyje jazyki Rossii, s. 127-128. Moskva: Academia, 2002. ISBN 5- 
87444-148-4. 

L2. Jazyki Rossijskoi Federatsii i sosednih gosudarstv. Tom 2: 293-294. 

L3. Gosudarstvennyje i titulnyje jazyki Rossii, s. 122, 127. Moskva: Academia, 2002. ISBN 5- 
87444-148-4. 

L4. Jazyki Rossijskoi Federatsii i sosednih gosudarstv. Tom 2: 30-31. 

L5. Jazyki Rossijskoi Federatsii i sosednih gosudarstv. Tom 2: 31-32. 

L6. Pismennyje jazyki mira: Jazyki Rossijskoi Federatsii. Sotsiolingvistitseskaja entsiklopedija. 
Kniga 1, s. 164-170. Moskva: Academia, 2000. ISBN 5-87444-103-4. 

L7. Gosudarstvennyje i titulnyje jazyki Rossii, s. 119. Moskva: Academia, 2002. ISBN 5-87444- 
148-4. 

Aiheesta muualla 








■ Bossia Kornoussova: Language Policy and Minority Language Planning in Russia: the case 
study of the Kalmyk language (http://www6.gencat.net/llengcat/noves/hm01hivern-primavera/in 
ternacional/kornoul_9.htm) (englanniksi) 

■ Ethnologue: Kalmyk-Oirat (http://www.ethnologue.com/14/show_language. asp?code=KGZ) 

(englanniksi) 

Mongolilaiset kielet 

biirjaatti | daguuri | kalmukki | mogoli | mongoli | monguori | paomgan | santa 

